Document ID: /roh_data/filtered/fineweb-2-filterrobots_roh.jsonl.gz/63018

Flora Raetica
Dürant ils ons 1932-1935 es cumparüda la «Flora von Graubünden» vasta e fich exacta da Josias Braun-Blanquet e d’Eduard Rübel. Davo ün tschientiner influenzà da blers müdamaints da trar a nüz il terrain e la cuntrada sco eir dal müdamanint dal clima s’impuona üna cumparaziun cul stadi actual da la derasaziun e da la frequenza da las plantas grischunas cul stadi anteriur.
Pel giubileum da 100 ons «Flora von Graubünden» chi ha lö da l’on 2032 vaina previs cul proget «Flora Raetica» il seguaint:
- chattar oura ils müdamaints a reguard la flora daspö cha Braun-Blanquet & Rübel tilla han inventarisà,
- s-chaffir üna basa scientifica per conguals i’l passà sco eir i’l futur,
- metter a dispusiziun üna basa da datas a favur da la protecziun da la natüra,sensibilisar la populaziun da la valur da la flora e da la biodiversità da las plantas indigenas,motivar a glieud interessada per plantas da tour part a quist proget da Citizen-Science.
Interessà da tour part?
Tscherchà sun persunas paschiunadas per plantas chi lessan tour part voluntariamaing per inventarisar la flora grischuna. Tuot tenor las cugnuoschentschas botanicas (i sun eir bainvissas persunas cun pac savair preliminar) daja differentas pussibiltats per as participar. No offrin sustegn pro la cartaziun ed identificaziun da las plantas e pussibilitain ün barat viv cun persunas da listess interess.